
ШФИСТ 

всем иконам 
Божией Матери 


Кондак 1 

И збранной от всех родов Пречистей Деве Влады¬ 
чице, источающей неоскудныя милости всему 
миру и сугубо стране нашей Российстей; по¬ 
хвальная восписуем о Ея чудесах, явлениях и чудотвор¬ 
ных иконах. Ты же, Обрадованная, не отрини наших 
песнопений, но приими их и подаждь радость нам. зо¬ 
вущим Ти: Радуйся, Пречистая Дево, всемирная Славо и 
Радосте! 

Икос 1 

Архистратиг Михаил и вся небесныя силы песносло- 
вятТя, Владычице, Честнейшую Херувим и Славнейшую 
без сравнения Серафим, сущую Богородицу; и мы греш- 
нии на земли, подобяся сим безплотным силам, и радуя- 
ся первым глаголам радости, принесенным Тебе Архан¬ 
гелом Гавриилом и праведною Елисаветою, купно с ни¬ 
ми из глубины сердца нашего вопием Ти; Радуйся, бла¬ 
годатная. Радуйся, яко Господь с Тобою. Радуйся, Бла¬ 
гословенная в женах. Радуйся, обретшая благодать у Бо¬ 
га. Радуйся, яко Дух Святый найде на Тя, и сила Вышня¬ 
го осени Тя. Радуйся, заченшая во чреве, рождшая Сына 
и нарекшая имя Ему Иисус. Радуйся, яко рожденное То¬ 
бою Свято есть и наречеся Сын Божий. Радуйся, яко 
благословен Плод чрева Твоего. Радуйся, Мати Господа 
нашего. Радуйся веровавшая, еже совершитися глаго¬ 
ленным ти от Господа. Радуйся, яко возрадовася при сих 
приветствиях дух Твой о Бозе Спасе Твоем. Радуйся, 
Пречистая Дево, всемирная Славо и Радосте! 

Кондак 2 


Разум человеческий не может постигнути, како Сам 
Господь вселися в девственную утробу Твою и како Ты 
пребыла еси Девою и по рождестве Сына Твоего, пре¬ 
клонялся пред велиею тайною воплощения Бога Слова, 
радостно вопием Тебе, заимодавшей Ему плоть Твою, 
питавшей Его млеком и носившей Его руками Своими, 
Ангельскую песнь: аллилуиа. 


Икос 2 

Во вся дни жития Твоего на земли от сретения Тобою 
во храме праведного Симеона, прорекшаго Ти, яко ору¬ 
жие пройдет душу Твою. Всякая в мире сама радость вся 
печали бысть причастна, до утра перваго дне по суббо¬ 
те, егда, Ты паки услышала глас Ангела, рекшаго Тебе: 
«Радуйся, Благодатная, Твой Сын воскресе тридневен от 
гроба». И мы с сим радостным гласом приносим Ти хва¬ 
ления наша: Радуйся, Прородительнице вечнаго Царя. 
Радуйся, израстившая нам плод живота. Радуйся, верная 
раба Господня. Радуйся, яко блажат Тя вси роди. Радуй¬ 
ся, всех нас при кресте Сына Твоего усыновившая. Ра¬ 
дуйся, всегда матернюю любовь к нам являющая. Радуй¬ 
ся, веры христиан вожделенная Помощнице. Радуйся, 
яко за всех молиши Сына Твоего Христа Бога нашего. 
Радуйся, Присноблаженная и Пренепорочная. Радуйся, 
во славе небесной одесную Бога пребывающая. Радуйся, 
чистотою сияющая паче солнца. Радуйся, Пречистая Де- 
во, всемирная Славо и Радосте. 


Кондак 3 

Како многообразно Ти, Пречистая Владычице, укре¬ 
пляла еси род человеческий в вере в Бога и Сына Твое¬ 
го? Колико даровала еси Ты нам чудотворящих икон 

Твоих? Коль множицею Ты являлась и вьявь и в сонниих 
подвижником благочестия? Кто может исчислити вся 
чудеса Твоя? Кий глагол может вознести Тебе достой¬ 
ную похвалу? Кто не ублажит Тебя, Пресвятая Дево? 
Кии уста умолчат, егда о Тебе радуется, Благодатная, 
всякая тварь, Ангельский собор и человеческий род! Не 
умолчим и мы никогда, Богородице, силы Твоя глагола- 
ти недостойнии, и вопием о Тебе Богу: аллилуиа. 


Икос 3 

Святии Игнатий Богоносец и Дионисий Ареопагит, 
взирающе на Тя, Пречистая Владычице, не обретоша 
словес описати Твой сияющий лик, и Твою божествен¬ 
ную благодать и силу, и паства не сокрушашеся, яко не 
вси возмогоша зрети тя, Небесная Дево. Ты же от любви 
к верующим в Сына Твоего повелела еси Святому Апо¬ 
столу и евангелисту Луце изображити образ Твой чест¬ 
ный с Богомладенцем и Сыном Твоим, да вси языцы и 
колена земная, взирая нань, имут во вся веки возносите- 
ся мыслию к Самой Тебе, Преблагословенная Владычи¬ 
це: и мы грешнии, преклоняюще колена пред сим обра¬ 
зом, взываем Ти, Всепетая: 

Радуйся, рекшая к сему первописанному образу: «С 
ним благодать Моя и сила пребудет». Радуйся, даро¬ 
вавшая его стране нашей Российстей во град святый 
Владимир. Радуйся, яко днесь сим образом светло красу¬ 
ется славнейший град Москва. Радуйся, сию иконою 
благодать и милость нам сугубо дарующая. Радуйся, чу¬ 
дотворно изобразившая Лик Свой во храме Твоем во 
граде Лидде. Радуйся, Апостолов и всех верных сим чу¬ 
дом обрадовавшая. Радуйся, поклоняющимся Тебе пред 
сим образом чудеса источившая. Радуйся, научившая 
Апостолов взывати к Тебе: «Пресвятая Богородице, по¬ 
могай нам!» Радуйся, посетившая при жизни Твоей на 
земле Святую гору Афонскую и избравшая сие место в 
удел Свой. Радуйся, пославшая равноапостольную Нину 

просветити жребий Твой земной, страну Иверскую. Ра¬ 
дуйся, светлое пророческое сбытие и Апостолов похва- 
ло. Радуйся, Пречистая Дево, всемирная Славо и Радо- 
сте! 


Кондак 4 

Егда враг рода человеческаго возведе на христиан го¬ 
нения и предаде телеса верующих на мучения и смерть, 
коль краты являлася еси Ты укрепительнице их в сем 
подвиге, наставницею в вере Христовой, подательницею 
им силы и премудрости. И ныне сии Святии мученицы, 
претерпевшия велия мучения, Христовы невесты: Екате¬ 
рины, Варваро и иныя, сопутствуют Тебе в Твоих посе- 
щениих избранников Божиих на земли, и вопиют о Тебе 
Богу песнь: аллилуиа. 


Икос 4 

Благоверный и равноапостольный князь Владимир, 
приведый ко Христу людей земли Российской, по кре¬ 
щении Своем сооруди первый храм во граде Киеве в 
честь Пречистаго Рождества Твоего, Владычице мира, и 
даяще десятину стяжаний Своих на украшение Его. И от 
тех дней до ныне Ты, Преблагословенная, изливавши 
неустанно сугубую благодать над страною нашею и да- 
руеши ей велия милости Твоя. И яко особый дар Твоего 
благоволения и Твоего избрания града Киева в удел Се¬ 
бе, чудесно даровала еси ему чудотворный образ 
«Успения» Твоего и повелела еси соорудити Тебе храм 
во обители Святых Антония и Феодосия. Кто изочтет 
множество людей, кои преклоняху со слезами колена 
своя пред Пречистым образом сим? Кий град и кая весь 
не ведят о сих многочудесных образех и обители? Кто 
повесть вся чудеса, у сего образа явленныя? Не таим 
Твоих благодеяний, Пречистая, и мы, со умилением взы¬ 
ваем Ти: Радуйся, Обрадованная, во успении Твоем нас 

не оставляющая. Радуйся, восприемлемая от земли 
дланьми Сына Твоего. Радуйся, ко превышним возшед- 
шая, наслаждаешися славы Его. Радуйся, уверившая 
чрез Апостола Фому о Твоем с плотию на небеса восхо¬ 
ждении. Радуйся, престоле Господень огнезрачный, воз¬ 
несенный от земли в Царствие Небесное. Радуйся, в ви¬ 
дении показавшая образ великий Церкви Киево- 
Печерския. Радуйся, Сама давшая мощи Святых муче¬ 
ников и злато для созидания ея. Радуйся, вручившая и 
Святую икону «Успения» Твоего Своими руками Свя¬ 
тым здателям. Радуйся, чудеса показавшая на место 
храма Твоего с огнем небесным очистившая место сие. 
Радуйся, Ангелоподобное пение иноков похвалы пред 
Твоею чудотворною иконою «Успения» приемлющая. 
Радуйся, скорбь всех притекающих к Тебе в радость 
претворяющая. Радуйся, пречистая Дево, всемирная 
Славо и Радосте! 


Кондак 5 

Видяще, Всенепорочная, с высоты небеснаго жилища 
Своего, идеже с Сыном Твоим во славе пребывавши, 
скорбь рабов Твоих во граде Казани, яко гневнаго ради 
Божия посещения вера Христова поругана бысть ага- 
рянским зловерием, - благоволила еси явити икону 
Свою чудесы ю прославляющи, да утверждаемы зна- 
меньми Твоя благодати христолюбивые люди верно во¬ 
пиют Тебе: Радуйся, Заступнице усердная рода христи¬ 
анского, и Творцу всех Богу: аллилуиа. 


Икос 5 

Хотящи явити токи чудес всем скорбящим, печаль¬ 
ным, обидимым и заблудшим, даровала еси, Всемило¬ 
стивая Владычице, сугубую благодать Твоим чудотвор¬ 
ным иконам, именуемые: «Всех скорбящих Радосте», 

«Утоли моя печали» и «Взыскание погибших». Все море 
слез пред ними пролито в скорбех и печалех сущими? 
Кая душа не притекала к Тебе в житии своем, припа- 
дающе к сим иконам Твоим? Чьи скорби ты не претво¬ 
рила еси на радость? Кому из погибающих, но молящих¬ 
ся Тебе, Ты не простерла еси руку помощи? Благодарим 
Ты, Всепетая, за вся милости, грешному роду человече¬ 
скому дарованные, и всею душею вопием Ти умильно: 
Радуйся, благодатная Богородице Дево, всех скорбящих 
радосте! Радуйся, Мати милосердия! Радуйся, скорая 
Помощнице сущим в бедах и напастех. Радуйся, Радосте 
наша, избави нас от всякаго зла и утоляющая наша пе¬ 
чали! Радуйся, Твоим предстательством временная наша 
скорби разрушающая. Радуйся, явлением икон сих зна¬ 
мения благодати в Церкви являющая. Радуйся, сими яко 
столпом огненным, мрак греха отгоняющая. Радуйся, 
прославившая икону Твою, именуемую «В скорбех и пе¬ 
чалях утешение». Радуйся, восхваляемая в обителей на 
Афоне и в земли нашей пред образом Твоим «Отрадо и 
Утешение»! Радуйся, Пречистая Дево, всемирная Славо 
и Радосте! 


Кондак 6 

Всем верным утешительно есть взирати на икону 
Твою, изреченную Тобою «Скоропослушнице», покло- 
нятися Тебе пред Нею, не токмо во обители Дохиарстей, 
но и во многих градех и весех страны нашея, взывая Ти: 
Радуйся, Всеблагая Скоропослушнице, прошения наша 
во благо исполняющая, и поя со умилением сердечным 
Сыну Твоему, Христу Богу нашему: аллилуиа. 


Икос 6 

Сила Вышняго осеняет с верою и благоговением при¬ 
бегающих к Твоему Всечестному Покрову, Пречистая 
Владычице, и от лет древних до ныне Ты покрывавши 



Своим омофором весь род христианский, и наипаче 
страну нашу Российскую, и многия обители в ней соз¬ 
данныя. И люди православныя, взирающе на Твою ико¬ 
ну, на Ней же Ты со Архангелы, Ангелы, Предтечею, 
Богословом и всех Святых ликом ходатайствуеши о нас 
пред Господом, преклонше колена и главу Своя, взыва- 
і ют Ти умильно: Радуйся, Радосте наша, покрывающая 
нас от всякаго зла честным Твоим омофором. Радуйся, 
святых обителей Христовых Покров и спасение. Радуй¬ 
ся, Святых храмов и алтарей первейшее украшение. Ра¬ 
дуйся, благословение домов и семейств благочестивых. 
Радуйся, верных пастырей Церкви бодрость и вразумле¬ 
ние. Радуйся, богобоязненных иноков и инокинь настав¬ 
нице. Радуйся, явных подвижников благочестия явное 
укрепление. Радуйся, тайных среди мира рабов Божиих 
тайное вразумление. Радуйся, и нас обнаженных добрых 
дел не оставляющая Своим Покровом и благодатию. 
^ Радуйся, крепкая Заступнице сущих в плену и изгнании. 
Радуйся, неусыпающая попечительнице во узах и темни- 
цех седящих. Радуйся, Пречистая Дево, всемирная славо 
и Радосте! 

Кондак 7 

Видяще рыбарие над пучиною вод носимую невиди¬ 
мою силою и светом подобно солнцу сияющую Твою, 
Богомати, Тихвинскую икону, возопиша ко Господу: 
«Яви нам сей Божественный дар; не скрый сокровища, 
имже надеяхомся душевную нищету нашу обогатити: 
отри слезы и рыдания наша»... и получив желаемое, вси 
возопиша Тебе, Пречистая: «Радуйся, Владычице, мило¬ 
стивая о нас пред Богом Заступнице», Сыну же Твоему и 
Богу поя песнь Ангельскую: аллилуиа. 


Икос 7 

Кий верный, посетив град Москву, не поклонится, 
Госпоже Богородице, пред Пречистыми иконами Твои- 

ми «Иверския» и «Боголюбивыя»? Кто не умилится, видя 
в полунощи множество людей, коленопреклоненно сре- 
тающих Твою «Иверскую» икону? Кто изочтет день и 
ночь лобызающих во дни празднества Твой 

«Боголюбивый» образ? Не отступи от нас во вся дни 
нашея жизни, Мати Всемилостивая, и услыши наше пе¬ 
ние Тебе приносимое: Радуйся, Благая Заступнице, двери 4 
райския нам отверзающая. Радуйся, яко вси благоговей- і 
ныя люди Московстии пред Пречистым Твоим 
«Иверским» образом. Радуйся, яко день и ночь Твоя 
икона сия приносится в дома скорбящих и болящих. Ра¬ 
дуйся, яко чудодействовавшая сим образов еще на пути 
Его с Афонския горы в землю Российскую. Радуйся, по¬ 
велевшая благочестивому Мануилу дати выкуп невер¬ 
ным, возбранявшим шествие Святыя иконы в страну 
Русскую. Радуйся, яко после же сугубо ему сей выкуп от¬ 
давшая. Радуйся, яко и многия списки и с иконы сея про¬ 
славившая великими чудесы. Радуйся, Боголюбивая Ца¬ 
рице Богородице, надеждо и прибежище наше! Радуйся, 
явившаяся князю Андрею, рекшия волю Твою и на месте 
явления Твоего повелевшая'соорудити обитель иночес¬ 
кую во имя Рождества Твоего. Радуйся, изображенная на 
иконе Твоей, еже во граде Москве, с первосвятители 
Московскими, блаженными, преподобными и мучени¬ 
цами. Радуйся, прославившая чудесы Своими «Боголю¬ 
бивыя» иконы во градех Угличе, Туле и иных. Радуйся, 
Пречистая Дево, всемирная славо и Радосте! 


Кондак 8 

Возсия нам, яко пресветлая заря, чудотворная икона 
Твоя «Нечаянныя Радости», пред Нею же людие во гре- 
сех, бедах, скорбех и озлоблениих суще, многажды с ве¬ 
рою в молитве колена преклоняют, взывая: Радуйся, не¬ 
чаянную радость верным дарующая, и получившая ми¬ 
лость Твоя, вопиют о Тебе Богу: аллилуиа. 


ю 



Икос 8 


Благовестник Твой Архангел Гавриил по Божию по¬ 
велению дивным явлением научи нас на земли восхваля- 
ти Тя такожде, яко же Ангели воспевают Тя на небеси, 
даровав песнь сию: Достойно есть яко воистину блажити 
Тя Богородицу, Присноблаженную и Пренепорочную, и 
Матерь Бога нашего. И мы от дней тех, взывая Тебе вы¬ 
ну, Всепетая, сию, Ангелом принесенную, песнь, взываем 
Ти такожде: Радуйся, Христианом помощнице и мило¬ 
сердая о грешных предстательнице. Радуйся, превысшая 
всех сил Небесных... Радуйся, даровавшая Святей горе 
Афонстей, чрез многия иконы Твоя, чудотворения, бла¬ 
гословения и вразумления. Радуйся, пророчество святаго 
Саввы освященнаго чрез икону Твою «Млекопитатель- 
ница» исполнившая. Радуйся, моления иноков Афонских 
пред образом Твоим «Предвозвестительница» и изоби¬ 
лие елея для храма Своего давшая. Радуйся, игуменство 
в Хилендарском монастыре иконою Твоею «Троеручи- 
ца» приявшая. Радуйся, восхваляемая пред образами 
Твоими «Вразумившая экклесиарха» и «Герондиса», еже 
есть старица. Радуйся, именуемая «Акафистная», рекшая 
от иконы Твоея старцу, чтущему Ти акафист: «Радуйся и V 
Ты, старче Божий». Радуйся, икону Свою «Одигитрия» 
чудесно преносившая двакраты из обители Ватопедской 
во обитель Ксенофскую. Радуйся, дивная чудеса явив¬ 
шая на Афоне от иконы «Закланная» и «Ктиторская». 
Радуйся, дщерь царя Плакидию воспитавшая, яко жену, 
от посещения обителей Афонских и милостиво ей сей 
грех оставльшая. Радуйся, Пречистая Дево, всемирная 
Славо и Радосте! 


Кондак 9 

Во дни Светлыя Пасхи, егда Церковь радостно поет о 
Воскресении Христовом, воспоминаем мы. Пречистая, и 
о Твоих чудесех, ихже ради написашася иконы Твоя 

«Живоносный Источник» и «Прозрение очес» и чудесно 
сохранися от рук иконоборца Твой образ «Сладкое лоб¬ 
зание», и благодаряще Воскресителя душ и телес наших, 
поем Ему радостно песнь: аллилуиа. 


Икос 9 

Витии многовещаннии не возмогут при всей любви к 
Тебе, Владычице, достойно наименовать Ти, Пречистая, 
и от избытка сердца именуют иконы Твоя многими ра¬ 
достными имены, каковыя приими и от нас ныне: Радуй¬ 
ся, «Цвете Неувядаемый», и «Благодатное Небо». Радуй¬ 
ся, «Блаженное чрево» и «Звездо Пресветлая». Радуйся, 
«Радосте ангелов» и «Три радосте». Радуйся, милостивая 
и «Милующая». Радуйся, «Недремлющее око» и «Пода¬ 
тельнице ума». Радуйся, «Призри на смирение» и 
«Ключу разумения». Радуйся, «Умягчение злых сердец» 
и «Спасительница утопающих». Радуйся, «Непорочная 
Дево» и «Помоще в родах». Радуйся, «Споручнице 
грешных» и «Целительнице». Радуйся, «Слово плоть 
бысть» и «Прежде рождества и по рождестве Дево». Ра¬ 
дуйся, «Всеблаженная» и «Седмистрельная». Радуйся, 
Пречистая Дево, всемирная Славо и Радосте! 


Кондак 10 

Проповедит Новград преславное заступление Твое, 
Пречистая Владычице, како во дни нашествия врагов 
сильных и вооруженных, от Твоея святыя иконы 
«Знамения», помощь Твою благодатную людем Твоим 
явила еси, враждебные полки со страхом вспять обра¬ 
тивши, град же Твой цел и невредим от них сохраньше; 
да вси вопиют благодаряше Тебе: Радуйся, Владычице, 
знамение милости Твоея нам являющая, и Спасителю 
Богу поя: аллилуиа. 

Икос 10 


Силою Всевышняго действующи, Владычице Пребла¬ 
гая, силу естества огненнаго укрощавши Святою иконою 
Твоею «Неопалимая купина» и многия чудеса содеваеши 
Ю во Вселенней. Такожде исчести не может разум чело¬ 
веческий всех благодеяний Твоих источаемых от чудо¬ 
творных икон Твоих, иже пребывают на Почаевской го¬ 
ре, в Ченстохове, в веси Ахтырки, от именуемых 
«Феодоровская», «Толгская» и иных, ихже не леть есть 
воспомянути. Не таим Твоих благодеяний, Всеблагосло¬ 
венная, и в радости сердечной вопием Тебе сицевыя хва¬ 
лы: Радуйся, Благодатная Купино неопалимая, огненна¬ 
го запаления нас избавляющая. Радуйся, Похвало Поча- 
евская, надеждо наша и утешение. Радуйся, Мати Божия, 
Предстательнице и Заступнице наша усердная, даро¬ 
вавшая нам икону «Обнорскую». Радуйся, Софие, еже 
есть Премудрость Божия, создавшая Себе храмы во гра- 
дех: Киеве, Новеграде и иных. Радуйся, чудотворно 
окончившая писание иконы Твоея «Знамение» в Сера- 
фимо-Понетаевской обители. Радуйся, во Святую Кие¬ 
во-Братскую обитель в чудотворней иконе Своей 
«Киево-Братской» пришедшая и до сих пор в ней пре¬ 
бывающая. Радуйся, обитель инокинь собравшая окрест 
Твоея чудотворныя иконы, яже в «Козельщанах». Ра¬ 
дуйся, даровавшая утешение градем Одессе и Херсону, 
икону Твою «Касперовскую». Радуйся, освятившая град 
Вильну образом Твоим «Острабрамская». Пред ним же 
всяк благочестивый преклоняет колена своя. Радуйся, 
«Нерушимая стено» и «Спорительнице хлебов». Радуйся, 
«Взыграние» и «Плачущая». Радуйся, Пречистая Дево, 
всемирная Слава и Радосте! 


Кондак 11 

Благочестивые пастырие и людие всякую седьмицу 
восхваляют Тя, Пречистая, яко «Одигитрию» - Путево- 

дительницу; и несть кому исчислити Твоя иконы сии по 
всем странам христианским Тебе, Пречистая, сооружен¬ 
ныя. Наипаче других восхваляет Ти благодарный град 
Смоленск, его же спасла еси от ига татарскаго, давши 
дивное повеление гласом Твоим воину Меркурию сра¬ 
зиться со врагом; да всяк язык взывает Тебе: Радуйся. 
Всеблагая Одигитрие, всемирное чудо и слышание, и по¬ 
ет Сыну Твоему хвалебную песнь: аллилуиа. 


Икос 11 

Кий глас изобразит радость избранников Божиих, 
егда Ты по любве Своей к ним являлася еси им на земли, 
укрепляя, утешая и наставляя. В ти часы небо соединя- 
шеся с землею, и свет, паче солнечнаго, осияваше убогия 
келлии преподобных. И мы грешнии, воспоминая сие и 
причащаяся духовной сей небесной радости угодников 
Божиих, во смирении вопием Ти: Радуйся, повелевшая 
Богослову преподати учение о Святей Троице Святите¬ 
лю Григорию Неокессарийскому. Радуйся, наставившая 
в Гефсимании преподобнаго Досифея на пост и молитву, 
и призвавшая его во иночество. Радуйся, спасшая учени¬ 
ка преподобнаго Павла Препростаго от адских мучений, 
двакраты явившися преподобному и научивши Его мо¬ 
литве об усопших. Радуйся, обрадовавшая Косму Ма- 
юмскаго, рекши ему, коль приятна Тебе составленная им 
песнь: Честнейшую Херувим и Славнейшую без сравне¬ 
ния Серафим. Радуйся, со апостолы Петром и Иоанном 
яве посетившая преподобнаго Сергия Радонежскаго и 
ученика Его Михея. Радуйся, многажды являвшаяся 
преподобному и Богоносному Серафиму Саровскому и 
давшая ему повеление об устройстве Твоего последняго 
жребия на земли - Серафимо-Дивеевской обители. Ра¬ 
дуйся, в день Благовещения посетившая его со Апосто¬ 
лом Иоанном и Предтечею, и двенадесятыо девами- 
мученицами, и возвестившая ему о скором преселении 
его в небесныя обители. Радуйся, благословившая при 


сем и смиренную монахиню Дивеевскую Евпраксию. Ра¬ 
дуйся, в дивных сониях являвшаяся святителю Кириллу 
Александрийскому, Петру Афонскому, Роману Сладко¬ 
певцу и многим иным святителем и преподобным. Ра¬ 
дуйся, сладким Твоим гласом, исходящим от Святыя 
иконы Твоея Едесския, введшая во храм Алексия чело¬ 
века Божия. Радуйся, таковым гласом наставившая на 
путь покаяния преподобную Марию Египетскую. Радуй¬ 
ся, Пречистая Дево, всемирная Славо и Радосте! 


Кондак 12 

Благодать сугубую источавши Ти, Пречистая, от ико¬ 
ны Твоея «Умиление», во обители Серафимо-Дивеев- 
ской пребывающей; пред Нею же избранник Божий и 
Твой, предстатель Божий и Твой предстатель за землю 
Русскую, преподобный Серафим денно и нощно моля- 
шеся Тебе, именуя Тя «Радостию всех радостей» и поя 
Тебе в пустыннем затворе Своем песнь: «Всемирную 
славу от человек прозябшую». С ним же купно и мы вос¬ 
хваляем Тя, Пречистая Владычице, сими же словами, и 
приносим Богу Ангельское пение: аллилуиа. 


Икос 12 

Поюще Твоя неисчетаыя милости, чудеса и явления, 
всему миру дарованныя Тобою, припадающе к Тебе во 
умилении сердца нашего, благодарим Тя, Пречистая 
Владычице, хвалим Тя, поем и превозносим имя Твое, и 
молим Тя, не отвержи и впредь от нас лица Твоего, за¬ 
ступи, защити и спаси всех нас во гресех погибающих: 
умири нашу жизнь, настави заблуждающихся на путь 
правый, воспитай в духе благочестия чад наших, укрепи 
наших пастырей, соблюди нас в чистой вере, да уста на¬ 
ша выну восхваляют Тя, Высшую небес и чистшую свет¬ 
лостей солнечных, таковыми гласы: Радуйся, Невесто 

неневестная и Царица Цариц. Радуйся, Небесный Киво¬ 
те и носило Слова Божия. Радуйся, горлице Богогласная 
и голубице кроткая и тихая. Радуйся, неизмеримое глу- 
бино и неизреченная тайна. Радуйся, несведомое чудо и 
источниче святыни. Радуйся, девствующих чистото и 
матерей тихое веселие. Радуйся, младенцев охранитель¬ 
нице и вдов защито. Радуйся, болящих здравие и плен¬ 
ных избавление. Радуйся, труждающихся благое покои- 
ще и ненадеющихся надеяние. Радуйся, Едина наша на¬ 
дежда в жизни и по отшествии нашем от земли. Радуйся, 
на мытарствах нас защищающая и на страшном суде 
Христовом наша Заступнице. Радуйся, Пречистая Дево, 
всемирная Славо и Радосте! 


Кондак 13 

О, Пречистая Дево, Владычице небеси и земли! При- 
ими от всея души нашея возносимое Тебе сие хвалебное 
пение и сподоби нас грешных в вечных селениих зрети 
Тя, нашу всемирную Славу и Радость всех радостей, поя 
Тебе и о Тебе Богу песнь великую, в Вышних трегубо 
песнословимую: аллилуиа. 

(Этот кондак читается трижды, затем икос 1 и кон¬ 
дак Г). 



МОЛИТВА БОЖИЕЙ МАТЕРИ 


О Пресвятая Дево, Матерь Господа Вышняго. 
Заступнице и покрове всех к Тебе прибегающих! 
Призри с высоты святыя Твоея на мя грешнаго, 
припадающего ко пречистому образу Твоему; ус- 
лыши мою теплую молитву и принеси ю пред воз¬ 
любленнаго Сына Твоего, Господа нашего Иисуса 
Христа; умоли Его, да озарит мрачную душу мою 
светом Божественныя благодати Своея, да изба¬ 
вит мя от всякия нужды, скорби и болезни, да 
низпослет мне тихое и мирное житие, здравие те¬ 
лесное и душевное, да умирит страждущее сердце 
мое и исцелит раны его, да наставит мя на добрая 
дела, ум мой убо от помышлений суетных да очи¬ 
стит, исполнению же заповедей Своих мя научив, 
от вечныя муки да избавит и Своего Небеснаго 
Царствия да не лишит мя. О Пресвятая Богороди¬ 
це! Ты, Всех скорбящих Радосте, услыши и мя 
скорбнаго; Ты, именуемая Утоление печали, утоли 
и мою печаль; Ты, Купино Неопалимая, сохрани 
мир и всех нас от вредоносных огненных стрел 
врага; Ты, Взыскание погибших, не попусти и мне 
погибнути в бездне грехов моих. На Тя бо по Бозе 
вся моя надежда и упование. Буди мне в жизни 
временней Заступнице и о жизни вечней пред воз¬ 
любленным Сыном Твоим, Господем нашим Ии¬ 
сусом Христом, Ходатаица. Тебе же, Пресвятая 
Мати Божия, Преблагословенная Марие. благого¬ 
вейно чтнти до скончания дней моих. Аминь. 


УЗ или 



















. 


















“ 






















, 

* - 4 . 










